Samázân fa ! Bidí bí man yǎ wólobo; zǎn tsɔ́, efɛd é dzyé ya; bimvaŋ bí ngafúguzu yǎ, amú bə́ fug yǎ ézəŋ ńnəməná. 14Bə́sə, bə́sə, êdzəgəze Óyílí á sī, amú Ámǒs Ńtondôbə lə́ ńkún sɔ́ êdzəgəze Óyílí á sī. 15Ńló dzóbo ai ngɔn bí ńtɔa yǎ á zigili, atítie təgě fə lóm ḿfyɛ wábán. 16Ǹtondôbə a məmələ á Síon, kíŋ dzīē yasɔ́ á Yērúzalɛm; yób ai sí byâtigidan. Tɔ tə́ nālá, ayɔŋ Ńtondôbə lâfidi nyé, a nə ndá kɔ̄a bɔ́n bə́ Ísraɛ̂l. 17Eyɔ̌ŋ tē hḿ myāyi yə̌m naa, mǎ mə̄ nə́ Ńtondôbə, Zambá wāān, mǎ mə tɔá á ḿfūfúb ńkǒl wámā yā Síon. Yerúzalɛm a zu bɔ ḿfūfúb vóm, bədzǐn təge bǎd lod étē.